OpenLLM-France/wikimedia huggingface dataset:
# Antoni II Boncompagni-Ludovisi

Antoni II Boncompagni-Ludovisi (Roma 16 de juny de 1735 - 26 d'abril de 1805), fou fill de Gaietà I Boncompagni-Ludovisi. Va succeir al seu pare en els títols i especialment com a príncep regnant del Piombino.
A causa de les guerres napoleòniques, pel Tractat d'Amiens del 1801 fou deposat i desposseït del seu principat (21 de març de 1801) però fins a la seva mort el 1805 va conservar els títols de príncep de Venosa i del sacre imperi, duc de Sora i Arce, marquès de Vignola i de Populonia, comte de Conza i senyor de Scarlino, Populonia, Vignale, Abbadia del Fango, Suvereto, Buriano, Elba, Montecristo, Pianosa, Cerboli i Palmaiola.
Es va casar el 25 d'abril de 1757 amb Giacinta Orsini, filla de Domenico Orsini duc de Gravina, que va morir el 1759 sense fills; es va casar per segona vegada amb Vittoria Sforza Cesarini, filla de Sforza Giuseppe I príncep de Genzano, que va morir el 1778. D'aquest darrer matrimoni van néixer tres fills: Anna Eleonora (1763-1767) i Lluís Maria Boncompagni-Ludovisi, el successor nominal i Josep.

## Referències

* 1 2 Coldagelli, Umberto. «Boncompagni Ludovisi, Antonio». A: Dizionario biografico degli italiani (en italià). 11. Roma: Treccani, 1969.
# Antoni II Montefeltro

Antoni II Montefeltro (1343-1404) va ser fill de Frederic II Paolo Novello Montefeltro.
El 1364 va ser proclamat senyor (comte) d'Urbino fins al 1369 junt amb son germans Nolfo II Montefeltro i Galasso Montefeltro. Exonerat pel nunci apostòlic Grimoard va tornar a Urbino el 1376 (des de Cagli) i el 1384 es va traslladar a Gubbio.
El 1381 va ser capità de l'exèrcit de la reina de Nàpols i el 1385-1386 va ser capità de l'exèrcit del senyor de Forli. El novembre del 1388 va ser capità de l'exèrcit del senyor de Milà càrrec que va conservar fins a l'octubre del 1391. El 4 de juny de 1390 el Papa Bonifaz IX el va reconèixer comte de Montefeltro i vicari pontifici d'Urbino i Gubbio, de Cagli el 18 d'abril de 1392, i senyor de Cantiano el juliol de 1393. El setembre de 1398 va ser cap del consell secret del duc de Milà i l'agost del 1402 membre del consell de regència del ducat milanès.
Va morir a Urbino el 23 d'abril de 1404. Es va casar amb Agnesina de Prefetti di Vico, filla del prefecte de Roma Giovanni de Prefetti di Vico. Va deixar quatre fills: Guidantonio I Montefeltro, Anna (casada amb Galeotto Novello Malatesta conegut com a Belfiore, senyor de Cervia, Borgo San Sepolcro, Sestino i Meldola, morta el 1434), Battista (casada el 1405 amb Galeazzo Malatesta senyor de Pesaro, es va fer monja clarissa el 1447 i va morir el 1448), i Niccolò (mort jove).

## Referències

* 1 2 Litta, Pompeo. Famiglie celebri di Italia. Conti del Montefeltro, Duchi D'Urbino (en italià).
* ↑ Cimarelli, Vincenzo M. Istorie dello stato d'Urbino ... (en italià). Fontana, 1642.
* ↑ Franceschini, Gino. I Montefeltro (en italià). Dall'Oglio, 1970. ISBN 978-88-7718-334-7.
# Antonine Maillet

Antonine Maillet (Grand-Bouctouche, 10 de maig de 1929 - Montreal, 17 de febrer de 2025) va ser una escriptora, traductora i dramaturga canadenca, premi Goncourt de l'any 1979 per Pélagie-la-Charrette.

## Biografia

Antonine Maillet va néixer el 10 de maig de 1929 a Bouctouche, a la província de Nova Brunswick, al cor d'Acàdia. Va fer el batxillerat (1950) al col·legi de Notre-Dame d'Acadie i un màster (1959) a la Universitat de Moncton. El 1970 va cursar el doctorat en literatura a la Universitat de Laval. Va ser professora de literatura a diverses universitats, com la Universitat de Mont-real, la Universitat de Califòrnia a Berkeley, la Universitat d'Albany i la Universitat de Moncton. També va treballar a la Canadian Broadcasting Corporation (CBC) a Moncton.
Escriptora prolífica, entre les seves publicacions destaquen més de dotze obres diverses i una vintena de novel·les. La seva obra és un homenatge a la llengua i el patrimoni de l'Acàdia. Va ser sovint considerada «l'ànima de la literatura acadiana contemporània».
La seva vila natal, Bouctouche, va dissenyar un parc temàtic amb el nom de l'obra Le pays de La Sagouine: una reproducció d'un poble de pescadors durant el temps de la prohibició i que vol ser un homenatge a la llengua, al patrimoni i la cultura acadiana.

## Obres publicada

El 1958 va publicar la seva primera novel·la, Pointe-aux-Coques. La fama de Maillet coincideix amb la reactivació de la cultura acadiana i la seva obra La Sagouine, publicada el 1971 i traduïda a l'anglès el 1979, a més de ser un gran èxit literari, es publicà en un moment crucial pels acadians, en un procés de recuperació de la seva llengua i cultura. La novel·la Pélagie-la-Charrette ha rebut quinze premis, incloent-hi el premi Goncourt, que per primera vegada es va concedir el 1979 a un escriptor de fora de França. Altres obres a destacar:
* 1960: Les Jeux d'enfants sont faits
* 1972: Don Original, Premi del Governador General
* 1973: Mariaagélas, Premi Québec-Paris i Premi Literari de Mont-real
* 1977: Les Cordes-de-bois
* 1981: Cent ans dans le bois, publicada a França com La Gribouille
* 1986: Le Huitième jour
* 1990: L'oursiade
* 1996: Le Chemin Saint-Jacques, Premi de la Crítica
* 1999: Chronique d'une sorcière de vent
* 2002: Madame perfecta
* 2006: Pierre Bleu
* 2009: Le Mystérieux voyage de Rien
Com a traductora ha traduït obres de Ben Jonson, William Shakespeare i George Bernard Shaw.

## Referències

* ↑ «Fallece Antonine Maillet, autora canadiense que dio lustre a sus raíces acadienses» (en francès canadenc), 17-02-2025. [Consulta: 24 febrer 2025].
* ↑ «Portail des auteurs du Nuveau-Brunswick: Antonine Maillet» (en francès). [Consulta: juliol 2019].
* 1 2 3 Yves, Bolduc; Baird, Daniel. «Antonine Maillet» (en francès), 13-04-2015. [Consulta: juliol 2019].
# Šaban Trstena

Šaban Trstena (Skopje, 1 de gener de 1965) és un lluitador macedoni, ja retirat, especialista en lluita lliure, que va competir sota bandera de la República Federal Socialista de Iugoslàvia fins a la dissolució del país i posteriorment sota bandera de Macedònia del Nord.
El 1984 va prendre part en els Jocs Olímpics d'Estiu de Los Angeles, on guanyà la medalla d'or en la competició del pes mosca del programa lluita lliure. Amb tan sols 19 anys és el medallista d'or més jove en la competició de lluita en uns Jocs Olímpics. Quatre anys més tard, als Jocs de Los Angeles, va guanyar la medalla de plata en la mateixa competició. El 1996, ja sota bandera de Macedònia del Nord, fou cinquè en la prova del pes gall.
En el seu palmarès també destaquen set medalles en el Campionat d'Europa de lluita, dues d'or, tres de plata i dues de bronze, entre les edicions de 1982 i 1990, una medalla de plata en el Campionat del Món de 1982 i tres medalles d'or en els Jocs del Mediterrani, el 1983, 1987 i 1991.
Ha estat declarat el millor atleta macedoni sis vegades, 1982, 1983, 1984, 1986, 1988, 1990, i una vegada, el 1984, millor atleta de Iugoslàvia. L'any 2000 fou declarat el millor esportista albanès del segle XX. Durant la seva carrera esportiva va disputar 741 combats, dels quals en va guanyar 715.

## Referències

* ↑ Robinson, Alan «Russian teen Albiev wins 60 kg wrestling gold». Associated Press, 12-08-2008.
* 1 2 «Olympedia – Šaban Trstena». [Consulta: 11 març 2025].
* ↑ «International Wrestling Database». [Consulta: 11 març 2025].
* ↑ «Šaban Trstena kao Blek Stena | SPORTSKA KUPUSARA» (en anglès americà). [Consulta: 11 març 2025].
# Nashwauk

Nashwauk és una població dels Estats Units a l'estat de Minnesota. Segons el cens del 2000 tenia 935 habitants.

## Demografia

Segons el cens del 2000, Nashwauk tenia 935 habitants, 434 habitatges, i 266 famílies. La densitat de població era de 64 habitants per km².
Dels 434 habitatges en un 23,3% hi vivien nens de menys de 18 anys, en un 48,8% hi vivien parelles casades, en un 9,9% dones solteres, i en un 38,7% no eren unitats familiars. En el 35,5% dels habitatges hi vivien persones soles el 21,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,74.
Per edats la població es repartia de la següent manera: un 20,2% tenia menys de 18 anys, un 8,8% entre 18 i 24, un 23% entre 25 i 44, un 23,6% de 45 a 60 i un 24,4% 65 anys o més.
L'edat mediana era de 43 anys. Per cada 100 dones de 18 o més anys hi havia 88,4 homes.
La renda mediana per habitatge era de 26.146 $ i la renda mediana per família de 31.938 $. Els homes tenien una renda mediana de 31.136 $ mentre que les dones 20.000 $. La renda per capita de la població era de 15.954 $. Entorn de l'11,5% de les famílies i el 14,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nashwauk». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Nashwauk». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Alonso de Solís y Osorio

Alonso de Solís y Osorio (Salamanca, c. 11 de desembre de 1662 - Després de 12 de gener de 1718) va ser un noble espanyol, II duc de Montellano.
Va néixer a Salamanca, on va rebre el baptisme l'11 de desembre de 1662. Era fill de José de Solís y Valderrábano i de Clara Osorio de Fonseca, filla del senyor de Villacís. Va ser el segon duc de Montellano, amb Grandesa d'Espanya, senyor de diversos estats, i el 1705 va rebre el títol de comte de Saldueña, quan el títol de comte de Montellano, ostentat pel seu pare, va ser elevat a ser ducat, pel que el rei va transferir el comtat a la vila de Saldueña. Així mateix va tenir el títol d'adelantado major de Yucatán i va ser gentilhome de cambra amb exercici del rei Felip V.
Es va casar amb Luisa de Gante y Sarmiento, filla de Felip Baltasar de Gante, príncep d'Issenghen, comte de Midleburg i governador de Luxemburg. Del matrimoni en van néixer diversos fills: José, successor als títols i estats, Clara, casada amb el marquès de Villalba de los Llanos, Jerónimo, cavaller de l'orde de Calatrava i mariscal de camp de l'exèrcit, Manuel, batlle de l'orde de Sant Joan de Jerusalem, Felipe i Melchor, del mateix orde i militars, Jaime, prior de la col·legiata de Roncesvalls, Ignacia, i Isabel, monja del monestir de l'Encarnació.
Solís va fer testament a Loeches el 12 de gener de 1718, davant el notari Juan Alonso de Salcedo.

## Referències

* 1 2 3 4 Cadenas y Vicente, Vicente de. Caballeros de la Orden de Calatrava que efectuaron sus pruebas de ingreso durante el siglo XVIII: Años 1716 a 1750, números 224 a 409 (en castellà). Madrid: Ediciones Hidalguía, 1986, p. 330-331.
* 1 2 3 4 Fernández de Béthencourt, Francisco. Anales de la nobleza de España (en castellà). Madrid: Simón y Compañía, 1885, p. 81-82.
* ↑ Salazar y Acha, Jaime de «Los Osorio: un linaje de más de mil años al servicio de la Corona». Anales de la Real Academia Matritense de Heráldica y Genealogía, núm. 4, 1996-1997, pàg. 170. Arxivat de l'original el 2020-07-25 [Consulta: 17 agost 2024].
* ↑ Catálogo de la Colección "Pellicer", antes denominada "Grandezas de España" (en castellà). vol. 1. Madrid: Real Academia de la Historia, 1957, p. 2.
* ↑ Burgos, Augusto de. Blasón de España. Libro de oro de su nobleza (en castellà). vol. 4. Madrid: Imprenta de D. Pedro Montero, 1859, p. 176-177.
# Gorham (Kansas)

Gorham és una població dels Estats Units a l'estat de Kansas. Segons el cens del 2000 tenia 360 habitants.

## Demografia

Segons el cens del 2000, Gorham tenia 360 habitants, 149 habitatges, i 91 famílies. La densitat de població era de 579,2 habitants/km².
Dels 149 habitatges en un 30,9% hi vivien nens de menys de 18 anys, en un 50,3% hi vivien parelles casades, en un 7,4% dones solteres, i en un 38,9% no eren unitats familiars. En el 32,9% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,1.
Per edats la població es repartia de la següent manera: un 26,9% tenia menys de 18 anys, un 6,1% entre 18 i 24, un 26,4% entre 25 i 44, un 21,4% de 45 a 60 i un 19,2% 65 anys o més.
L'edat mediana era de 38 anys. Per cada 100 dones de 18 o més anys hi havia 86,5 homes.
La renda mediana per habitatge era de 23.021 $ i la renda mediana per família de 31.563 $. Els homes tenien una renda mediana de 30.357 $ mentre que les dones 12.308 $. La renda per capita de la població era de 12.655 $. Entorn del 15,4% de les famílies i el 14,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gorham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Gorham». American Fact Finder. Oficina del Cens dels Estats Units, 12-01-2010.
# Oleksíïvka

Oleksíïvka — Олексіївка (ucraïnès) — o Alekséievka — Алексеевка (rus) — és un poble de la República Autònoma de Crimea, a Ucraïna, que el 2014 tenia 913 habitants. Pertany al districte rural de Pervomàiske.

## Referències

* ↑ «Телефонные коды городов Крыма после присоединения». Предложения по отдыху в Крыму. Arxivat de l'original el 2016-06-05. [Consulta: 21 juny 2016].
* ↑ Приказ Россвязи от 31.03.2014 № 61 «О присвоении почтовых индексов объектам почтовой связи»
# Gaylord (Kansas)

Gaylord és una població dels Estats Units a l'estat de Kansas. Segons el cens del 2000 tenia 145 habitants.

## Demografia

Segons el cens del 2000, Gaylord tenia 145 habitants, 72 habitatges, i 43 famílies. La densitat de població era de 223,9 habitants/km².
Dels 72 habitatges en un 23,6% hi vivien nens de menys de 18 anys, en un 55,6% hi vivien parelles casades, en un 4,2% dones solteres, i en un 38,9% no eren unitats familiars. En el 38,9% dels habitatges hi vivien persones soles el 27,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,01 i el nombre mitjà de persones que vivien en cada família era de 2,64.
Per edats la població es repartia de la següent manera: un 18,6% tenia menys de 18 anys, un 4,8% entre 18 i 24, un 20% entre 25 i 44, un 24,1% de 45 a 60 i un 32,4% 65 anys o més.
L'edat mediana era de 52 anys. Per cada 100 dones de 18 o més anys hi havia 81,5 homes.
La renda mediana per habitatge era de 21.250 $ i la renda mediana per família de 35.000 $. Els homes tenien una renda mediana de 33.125 $ mentre que les dones 15.313 $. La renda per capita de la població era de 14.046 $. Entorn del 8,3% de les famílies i el 17,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gaylord». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Gaylord». American Fact Finder. Oficina del Cens dels Estats Units, 12-01-2010.
# Zenon Bortkevitx

Zenon Bortkevitx (29 de maig de 1937 - Moscou, 19 d'agost de 2010) fou un waterpolista àzeri que va competir sota bandera de la Unió Soviètica durant la dècada de 1960.
El 1964 va prendre part en els Jocs Olímpics d'Estiu de Tòquio, on guanyà la medalla de bronze en la competició del waterpolo. També guanyà una medalla de plata a les Universíades de 1961. A nivell de clubs jugà tota la seva carrera esportiva al KKF Bakú i no va guanyar cap lliga soviètica.
Era oficial de carrera, destacat a la Flota del Caspi. Es retirà amb el grau de tinent comandant.

## Referències

* 1 2 3 4 «Olympedia – Zenon Bortkevich». [Consulta: 9 desembre 2023].
# David Gvantseladze

David Gvantseladze (georgià: დავით გვანცელაძე) (Batumi, 28 de març de 1937 - Tbilisi, 1 de maig de 1984) fou un lluitador georgià, especialista en lluita grecoromana, que va competir sota bandera soviètica durant la dècada de 1960.
El 1964 va prendre part en els Jocs Olímpics de Tòquio, on guanyà la medalla de bronze en la competició del pes lleuger del programa de lluita grecoromana. En el seu palmarès també destaca una medalla de plata al Campionat del món de lluita.

## Referències

* ↑ «Davit Gvantseladze Olympic Results». sports-reference.com. Arxivat de l'original el 18 d'abril 2020. [Consulta: 26 novembre 2019].
* ↑ Gwanzeladse, Dawid (URS) a United World Wrestling
# Paula Crespí Barriga

Paula Crespí Barriga (l'Hospitalet de Llobregat, 7 d'abril de 1998) és una jugadora de waterpolo catalana que juga a la posició de boia, medalla d'or amb la selecció espanyola en el Jocs Olímpics de París 2024.
Els seus inicis van ser a l'entitat del seu barri formant-se a l'Agrupació Esportiva Santa Eulàlia. Als tretze anys va marxar al Club Esportiu Mediterrani, on va debutar a la Divisió d'Honor femenina. Durant aquesta etapa, va debutar internacionalment amb la selecció espanyola absoluta. El 2015 va fitxar pel Club Natació Sant Andreu, amb el qual es va consolidar a la Divisió d'Honor femenina. La temporada 2020-21 va fitxar de nou al CE Mediterrani. La temporada 2022-23 va tornar al CN Sant Andreu, amb el qual guanyà la Copa de la Reina (2024) davant del CN Sabadell, on va anotar dos gols i la del 2025 també davant el CN Sabadell, on va marcar quatre gols i va ser escollida millor jugadora de la final.Amb la selecció espanyola de waterpolo ha aconseguit una medalla d'or als Jocs Olímpics de Paris 2024, dues medalles de plata als Campionats del Món de Waterpolo de Budapest 2017 i Gwangju 2019, i s'ha proclamat campiona d'Europa a l'Europeu de Budapest 2020. Va formar part de l'equip espanyol de waterpolo a Paris 2024 que va guanyar la medalla d'or.
L'Ajuntament de l'Hospitalet va retre un homenatge a Paula Crespí a la Nit de l'Esport de 2024 per l'èxit assolit en els Jocs Olímpics de París 2024, sent la primera esportiva de la ciutat en guanyar una medalla d'or en unes Olimpíades.

## Palmarès
### Clubs

* 2 Copa espanyola de waterpolo femenina (2024) (2025)

### Selecció espanyola

* 1 medalla d'or als Jocs Olímpics de París 2024
* 3 medalles d'argent al Campionat del Món de waterpolo: 2017, 2019, 2023
* 1 medalla de bronze al Campionat del Món de waterpolo: 2024
* 1 medalla d'or al Campionat d'Europa de waterpolo: 2020

## Referències

* ↑ Agustí, Xavier. «El CE Mediterrani reforça el seu projecte amb el fitxatge de Paula Crespí». L'Esportiu, 20-05-2020. [Consulta: 11 desembre 2021].
* ↑ «Històric or d'Espanya amb onze catalanes al més alt del podi». El Nou. [Consulta: 10 agost 2024].
* ↑ López Jordà, Toni. «El Sant Andreu destrona al Sabadell y gana el primer título de su historia» (en castellà). La Vanguardia, 05-05-2024. [Consulta: 31 maig 2024].
* ↑ «El Sant Andreu torna a guanyar la Copa de la Reina de waterpolo». ɜcat. [Consulta: 9 març 2025].
* ↑ «Paula Crespi, subcampiona del món amb Espanya de waterpolo». 28/07/2017, LHdigital.
* ↑ «L'hospitalenca Paula Crespí, subcampiona del món amb la selecció espanyola de waterpolo». LHdigital, 26-07-2019.
* ↑ «Paula Crespi guanya l'or a l'Europeu de waterpolo». LHdigital, 27-01-2020.
* ↑ «El waterpolo femenino español ya tiene su oro olímpico» (en espanyol europeu), 10-08-2024. [Consulta: 29 agost 2024].
* ↑ «L’Ajuntament estudia renomenar les Piscines Municipals de L’H amb el nom de Paula Crespí». LHDigital. [Consulta: 15 novembre 2024].
# Heorhi Prokopenko

Heorhi Prokopenko (ucraïnès: Георгій Якович Прокопенко) (Kobeliaki, 21 de febrer de 1937 - Lviv, 5 de maig de 2021) fou un nedador ucraïnès, especialista en braça, que va competir sota bandera de la Unió Soviètica, durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on quedà eliminat en sèries en els 200 metres braça del programa de natació. Quatre anys més tard, als Jocs de Tòquio, va disputar dues proves del programa de natació. Guanyà la medalla de plata en els 200 metres braça, mentre en els 4x100 metres estils fou quart.
En el seu palmarès també destaquen dues medalles d'or al Campionat d'Europa de natació de 1962, en els 200 metres braça i 4×100 metres estils i una d'or en els 200 metres braça el 1966. Guanyà sis campionats nacionals, tres dels 100 metres braça (1962, 1964 i 1966) i tres en els 200 (1960, 1964 i 1965). Va establir dos rècords mundials en els 100 metres braça el 1964. Entre 1962 i 1964 també va establir vuit rècords europeus en el relleu de 4x100 metres estils i en els 100 i 200 metres braça.

## Referències

* ↑ «Помер львівський олімпієць Георгій Прокопенко» (en ucraïnès). dyvys.info, 05-05-2021 [Consulta: 5 maig 2021].
* 1 2 «Olympedia – Georgy Prokopenko». [Consulta: 6 juliol 2021].
* ↑ «European Swimming Championships (Men)». [Consulta: 20 juliol 2020].
* ↑ Georgiy PROKOPENKO. les-sports.info
* ↑ «ПРОКОПЕНКО Георгий Яковлевич | Российские спортсмены и специалисты | Спортивная Россия» (en rus). [Consulta: 6 juliol 2021].
* ↑ Е. А. Школьников. Динамо. Энциклопедия. Olma Media Group, 2003, p. 211. ISBN 978-5-224-04399-6.
# Mountain Lake

Mountain Lake és una població dels Estats Units a l'estat de Minnesota. Segons el cens del 2000 tenia 2.082 habitants.

## Demografia

Segons el cens del 2000, Mountain Lake tenia 2.082 habitants, 817 habitatges, i 531 famílies. La densitat de població era de 595,5 habitants per km².
Dels 817 habitatges en un 31% hi vivien nens de menys de 18 anys, en un 53% hi vivien parelles casades, en un 8,9% dones solteres, i en un 35% no eren unitats familiars. En el 32,3% dels habitatges hi vivien persones soles el 20,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3,07.
Per edats la població es repartia de la següent manera: un 26,5% tenia menys de 18 anys, un 7,4% entre 18 i 24, un 22,2% entre 25 i 44, un 16,5% de 45 a 60 i un 27,4% 65 anys o més.
L'edat mediana era de 40 anys. Per cada 100 dones de 18 o més anys hi havia 83,5 homes.
La renda mediana per habitatge era de 29.146 $ i la renda mediana per família de 36.652 $. Els homes tenien una renda mediana de 30.291 $ mentre que les dones 17.917 $. La renda per capita de la població era de 13.845 $. Entorn del 8,5% de les famílies i el 13% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mountain Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Mountain Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].